CELEX: 62003CJ0201
Language: fi
Date: 2004-03-30 00:00:00
Title: Yhteisöjen tuomioistuimen tuomio (viides jaosto) 30 päivänä maaliskuuta 2004. # Euroopan yhteisöjen komissio vastaan Ruotsin kuningaskunta. # Jäsenyysvelvoitteiden noudattamatta jättäminen - Jäteöljyhuolto - Direktiivin 75/439/ETY täytäntöönpanon laiminlyönti. # Asia C-201/03.

Asia C-201/03Euroopan yhteisöjen komissiovastaanRuotsin kuningaskunta
            «Jäsenyysvelvoitteiden noudattamatta jättäminen  –  Jäteöljyhuolto  –  Direktiivin 75/439/ETY täytäntöönpanon laiminlyönti»
            
               
                  Yhteisöjen tuomioistuimen tuomio (viides jaosto) 30.3.2004
                     
               
               
            
                   
               
               
            
            Tuomion tiivistelmä
         
         
                  
                  Jäsenvaltiot  –  Velvoitteet  –  Direktiivien täytäntöönpano  –  Jäsenyysvelvoitteiden noudattamatta jättäminen  –  Sisäistä oikeusjärjestystä koskevia perusteluja ei voida hyväksyä(EY 226 artikla)
      

      
      
      
      
      
      
      
      
      
      
      
      
      
      
      
            
            YHTEISÖJEN TUOMIOISTUIMEN TUOMIO (viides jaosto)30 päivänä maaliskuuta 2004(1)
         
         
               Jäsenyysvelvoitteiden noudattamatta jättäminen  –  Jäteöljyhuolto  –  Direktiivin 75/439/ETY täytäntöönpanon laiminlyönti
               
             Asiassa C-201/03,
            
            
            Euroopan yhteisöjen komissio, asiamiehinään L. Ström ja M. Konstantinidis, prosessiosoite Luxemburgissa,
            
            
            kantajana,
            
            vastaan
            Ruotsin kuningaskunta, asiamiehenään A. Kruse,
            
            vastaajana,
            
             jossa kantaja vaatii yhteisöjen tuomioistuinta toteamaan, että Ruotsin kuningaskunta ei ole noudattanut jäteöljyhuollosta
            16 päivänä kesäkuuta 1975 annetun neuvoston direktiivin 75/439/ETY (EYVL L 194, s. 23), sellaisena kuin se on muutettuna 22.12.1986
            annetulla neuvoston direktiivillä 87/101/ETY (EYVL 1987, L 42, s. 43), 3 artiklan 1 kohdan mukaisia velvoitteitaan, koska
            se ei ole toteuttanut tarvittavia toimenpiteitä sen varmistamiseksi, että jäteöljyjen käsittelyssä annetaan etusija uudistamiselle,
            jos se on teknisesti, taloudellisesti ja järjestelyjen kannalta mahdollista,
            
            
            YHTEISÖJEN TUOMIOISTUIN (viides jaosto),,
            
             toimien kokoonpanossa: jaoston puheenjohtaja C. Gulmann sekä tuomarit S. von Bahr ja R. Silva de Lapuerta (esittelevä tuomari),
            
            
             julkisasiamies: C. Stix-Hackl, kirjaaja: R. Grass,
            
            
            
            
            ottaen huomioon julkisasiamiestä kuultuaan tekemänsä päätöksen, jonka mukaan asia ratkaistaan ilman ratkaisuehdotusta,
         on antanut seuraavan
         
         
         tuomion
         1
            
          Euroopan yhteisöjen komissio on nostanut EY 226 artiklan nojalla kanteen, joka on saapunut yhteisöjen tuomioistuimeen 13.5.2003
         ja jossa yhteisöjen tuomioistuinta vaaditaan toteamaan, että Ruotsin kuningaskunta ei ole noudattanut jäteöljyhuollosta 16 päivänä
         kesäkuuta 1975 annetun neuvoston direktiivin 75/439/ETY (EYVL L 194, s. 23), sellaisena kuin se on muutettuna 22.12.1986 annetulla
         neuvoston direktiivillä 87/101/ETY (EYVL 1987, L 42, s. 43, jäljempänä direktiivi 75/439/ETY), 3 artiklan 1 kohdan mukaisia
         velvoitteitaan, koska se ei ole toteuttanut tarvittavia toimenpiteitä sen varmistamiseksi, että jäteöljyjen käsittelyssä annetaan
         etusija uudistamiselle, jos se on teknisesti, taloudellisesti ja järjestelyjen kannalta mahdollista.
         
         
         
         2
            
          Direktiivin 87/101/ETY 2 artiklan mukaan jäsenvaltioiden oli toteutettava direktiivin noudattamisen edellyttämät toimenpiteet
         1.1.1990 mennessä. 
         
         
         
         3
            
          Koska komissio katsoi, että direktiivin 75/439/ETY 3 artiklan 1 kohtaa ei ollut pantu Ruotsin oikeudessa täytäntöön säädetyssä
         määräajassa, komissio aloitti jäsenyysvelvoitteiden noudattamatta jättämistä koskevan menettelyn Ruotsin kuningaskuntaa vastaan.
         Sen jälkeen kun komissio oli varannut viimeksi mainitulle tilaisuuden esittää huomautuksensa, komissio lähetti sille 21.3.2002
         perustellun lausunnon, jossa sitä kehotettiin toteuttamaan lausunnon noudattamisen edellyttämät toimenpiteet kahden kuukauden
         kuluessa lausunnon tiedoksisaannista. Koska Ruotsin viranomaisten toimittamista tiedoista kävi ilmi, että kyseessä olevaa
         direktiiviä ei ollut vielä pantu täytäntöön, komissio päätti nostaa käsiteltävänä olevan kanteen.
         
         
         
         4
            
          Ruotsin hallitus ei kiistä, että direktiiviä ei ole pantu täytäntöön, mutta korostaa sitä, että tämä johtuu siitä, että asianomaiset
         viranomaiset pohtivat, millaisia keinoja voitaisiin käyttää, jotta jäteöljyjen käsittelyssä voitaisiin antaa etusija uudistamiselle.
         
         
         
         
         5
            
          Näin ollen riittää, kun todetaan, että jäsenvaltio ei voi vakiintuneen oikeuskäytännön mukaan sisäisen oikeusjärjestyksensä
         oikeussääntöihin, toimintatapoihin tai tilaan vetoamalla perustella sitä, ettei se ole pannut direktiiviä täytäntöön säädetyssä
         määräajassa (ks. erityisesti asia C‑276/98, komissio v. Portugali, tuomio 8.3.2001, Kok. 2001, s. I‑1699, 20 kohta ja asia
         C‑352/01, komissio v. Espanja, tuomio 7.11.2002, Kok. 2002, s. I-10263, 8 kohta).
         
         
         
         6
            
          Näin ollen komission kannetta on pidettävä perusteltuna.
         
         
         
         7
            
          On siis todettava, että Ruotsin kuningaskunta ei ole noudattanut direktiivin 75/439/ETY 3 artiklan 1 kohdan mukaisia velvoitteitaan,
         koska se ei ole toteuttanut tarvittavia toimenpiteitä sen varmistamiseksi, että jäteöljyjen käsittelyssä annetaan etusija
         uudistamiselle, jos se on teknisesti, taloudellisesti ja järjestelyjen kannalta mahdollista.
         
         
         Oikeudenkäyntikulut
         8
            
          Yhteisöjen tuomioistuimen työjärjestyksen 69 artiklan 2 kohdan mukaan asianosainen, joka häviää asian, velvoitetaan korvaamaan
         oikeudenkäyntikulut, jos vastapuoli on sitä vaatinut. Koska komissio on vaatinut, että Ruotsin kuningaskunta velvoitetaan
         korvaamaan oikeudenkäyntikulut, ja koska Ruotsin kuningaskunta on hävinnyt asian, se on velvoitettava korvaamaan oikeudenkäyntikulut.
         
         
         Näillä perusteilla
         
         
         
            
            YHTEISÖJEN TUOMIOISTUIN (viides jaosto)
         
         
          on antanut seuraavan tuomiolauselman:
         
            
            
            
               1)
                  Ruotsin kuningaskunta ei ole noudattanut jäteöljyhuollosta 16 päivänä kesäkuuta 1975 annetun neuvoston direktiivin 75/439/ETY,
                     sellaisena kuin se on muutettuna 22.12.1986 annetulla neuvoston direktiivillä 87/101/ETY, 3 artiklan 1 kohdan mukaisia velvoitteitaan,
                     koska se ei ole toteuttanut tarvittavia toimenpiteitä sen varmistamiseksi, että jäteöljyjen käsittelyssä annetaan etusija
                     uudistamiselle, jos se on teknisesti, taloudellisesti ja järjestelyjen kannalta mahdollista.
                  
               
            
            
            
            
               2)
                  Ruotsin kuningaskunta velvoitetaan korvaamaan oikeudenkäyntikulut.
               
            
            
                  Gulmann
               
               
                  von Bahr
               
               
                  Silva de Lapuerta
               
            
                  
               
               
                  
               
               
                  
               
            
                  
               
               
                  
               
               
                  
               
            
                  
               
               
                  
               
               
                  
               
            
                  
               
               
                  
               
               
                  
               
            
            
            
            
            
            
            
            
         
         
          Julistettiin Luxemburgissa 30 päivänä maaliskuuta 2004.
         
         
         
         
                  R. Grass
               
               
                  C. Gulmann
               
            
         
         
         
                  kirjaaja
               
               
                  viidennen jaoston puheenjohtaja
               
            
      
      
          1 –
            
            Oikeudenkäyntikieli: ruotsi.